ประกาศกระทรวงการคลัง เรื่อง ออกใช้เหรียญกษาปณ์ที่ระลึก 100 ปี ธนาคารไทยแห่งแรก (ธนาคารไทยพาณิชย์ จำกัด (มหาชน)) พ.ศ. 2549

ประกาศกระทรวงการคลัง
เรื่อง
ออกใช้เหรียญกษาปณ์ที่ระลึก ๑๐๐ ปี
ธนาคารไทยแห่งแรก
(ธนาคารไทยพาณิชย์ จำกัด (มหาชน))
พ.ศ. ๒๕๔๙[๑]
 

ด้วยกระทรวงการคลังได้จัดทำเหรียญกษาปณ์ที่ระลึกเนื่องในโอกาสครบ
๑๐๐ ปี ธนาคารไทยแห่งแรก (ธนาคารไทยพาณิชย์ จำกัด (มหาชน)) ในวันที่ ๓๐ มกราคม
พ.ศ. ๒๕๕๐ ออกใช้ตามกฎกระทรวงกำหนดลักษณะของเหรียญกษาปณ์ที่ระลึก ๑๐๐ ปี
ธนาคารไทยแห่งแรก (ธนาคารไทยพาณิชย์ จำกัด (มหาชน)) พ.ศ. ๒๕๔๙ คือ

เหรียญกษาปณ์โลหะสองสี
(สีขาวและสีทอง) ราคาสิบบาท
หนักเหรียญละ
๘.๕ กรัม
ลักษณะ  เป็นเหรียญกษาปณ์ไม่ขัดเงา วงขอบนอกมีเฟืองจักรสลับเรียบ
ขนาด  เส้นผ่าศูนย์กลาง ๒๖ มิลลิเมตร
ลวดลาย  ด้านหน้า กลางเหรียญมีพระบรมรูปพระบาทสมเด็จพระปรมินทรมหาจุฬาลงกรณ์
พระจุลจอมเกล้าเจ้าอยู่หัว และพระบาทสมเด็จพระปรมินทรมหาภูมิพลอดุลยเดช
ทรงผินพระพักตร์ทางเบื้องขวา ทั้งสองพระองค์ทรงฉลองพระองค์สากล ภายในวงขอบเหรียญด้านขวามีข้อความว่า
พระบาทสมเด็จพระปรมินทรมหาจุฬาลงกรณ์ ด้านซ้ายมีข้อความว่า พระบาทสมเด็จพระปรมินทรมหาภูมิพลอดุลยเดช โดยมีจุดกลมคั่นระหว่างข้อความดังกล่าวด้านหลัง กลางเหรียญมีรูปครุฑพ่าห์
ใต้รูปครุฑพ่าห์มีแถบแพรจารึกข้อความว่า ตั้งโดยพระบรมราชานุญาต ใต้แถบแพรมีข้อความว่า ธนาคารไทยพาณิชย์ จำกัด
(มหาชน) ภายในวงขอบเหรียญเบื้องบนมีข้อความว่า ครบ ๑๐๐ ปี ธนาคารไทยแห่งแรก เบื้องล่างมีข้อความว่า
๓๐ มกราคม ๒๕๕๐ ประเทศไทย ด้านขวามีเลขบอกราคาว่า
๑๐ ด้านซ้ายมีข้อความว่า บาท

จึงประกาศให้ทราบทั่วกัน
ส่วนเหรียญกษาปณ์ชนิดและราคาอื่นที่ประกาศออกใช้ไปแล้ว ยังคงใช้ได้ต่อไป


ประกาศ
ณ วันที่ ๑๙ ธันวาคม พ.ศ. ๒๕๔๙
ปรีดิยาธร
เทวกุล
รัฐมนตรีว่าการกระทรวงการคลัง





























โสรศ/ผู้จัดทำ
๙ มกราคม ๒๕๕๐

ปิยะธิดา/ปรับปรุง
๑๐ สิงหาคม ๒๕๖๑




[๑] ราชกิจจานุเบกษา
เล่ม ๑๒๓/ตอนพิเศษ ๑๓๔ ง/หน้า ๑/๒๖ ธันวาคม ๒๕๔๙